ORI จัดแคมเปญ “You can save รวมใจแบ่งปัน 100 โรงพยาบาล ทั่วไทย”
ORI ผุดแคมเปญ “You can save รวมใจแบ่งปัน 100 โรงพยาบาล ทั่วไทย” ส่งต่อความห่วงใยจากผู้ซื้อสู่ รพ.ชนบท
19 ส.ค. 2564

การเดินหน้าช่วยเหลือชุมชนและสังคมเป็นสิ่งที่ บริษัท ออริจิ้น พร็อพเพอร์ตี้ จำกัด (มหาชน) หรือ ORI ผู้พัฒนาธุรกิจอสังหาริมทรัพย์ครบวงจร ดำเนินการมาอย่างต่อเนื่อง ตามแนวนโยบายของบริษัทในเรื่อง Empathy ที่นอกเหนือจากการ “เข้าใจ” และ “ใส่ใจ” ในลูกบ้านแล้ว เรายังต้องใส่ใจในสังคมรอบข้างด้วย ล่าสุดจึงขอเป็นส่วนหนึ่งในการช่วยชีวิตผู้ป่วยที่ขาดโอกาสเข้าถึงอุปกรณ์ทางการแพทย์ และช่วยเหลือคนในชุมชน ผ่านโครงการ “You can save รวมใจแบ่งปัน 100 โรงพยาบาล ทั่วไทย” ให้ผู้ที่จองโครงการคอนโดมิเนียมและบ้านทุกแบรนด์ในเครือออริจิ้น
อาทิ แบรนด์ เคนซิงตัน, นอตติ้ง ฮิลล์, ไนท์บริดจ์, พาร์ค ออริจิ้น , ดิ ออริจิ้น, บริทาเนีย ฯลฯ ได้ร่วมเป็นส่วนหนึ่งในการส่งมอบอุปกรณ์ทางการแพทย์ให้กับโรงพยาบาลชุมชนที่อยู่ห่างไกลจากตัวจังหวัด จำนวน 100 โรงพยาบาล ทั่วประเทศไทย
โดยการจองในทุกๆ 1 ยูนิต จะร่วมสมทบทุนให้กับโครงการ “You can save รวมใจแบ่งปัน 100 โรงพยาบาล ทั่วไทย” จำนวน 1,000 บาท เพื่อจัดหาอุปกรณ์ทางการแพทย์ที่แต่ละโรงพยาบาลขาดแคลน อาทิ เครื่องกระตุกหัวใจไฟฟ้า รถส่งตัวผู้ป่วย รถเข็น เตียงขนย้ายผู้ป่วย เครื่องมืออุปกรณ์พื้นฐาน ฯลฯ ขอเชิญร่วมเป็นส่วนหนึ่งในการส่งมอบความห่วงใยด้านการรักษาสู่พี่น้องในชนบทได้ตั้งแต่วันนี้ – 15 ต.ค. 2564
สำหรับโครงการ You Can Save รวมใจแบ่งปัน 100 รพ.ทั่วไทย เป็นโครงการที่เกิดจากความตั้งใจที่จะช่วยสมทบทุนเพื่อจัดหาอุปกรณ์ทางการแพทย์ที่สำคัญในการช่วยเหลือผู้ป่วย ให้กับทางโรงพยาบาลเล็กๆ ตามชุนชน หรือโรงพยาบาลในเขตชนบท และขาดแคลนเครื่องมือทางการแพทย์ที่สำคัญ เพื่อให้ผู้ป่วยมีโอกาสได้รับการรักษาอย่างเต็มศักยภาพ